Жоэль Матип

Жоэль Жоб Матип (; 1991 оны наймдугаар сарын 8-нд Германы Бохум хотод төрсөн) — Камеруны хөлбөмбөгчин бөгөөд «Шальке 04» болон Камеруны шигшээд тоглодог.

 Замнал 
Германы Бохум хотод Камерун эцэг, Герман эхийн хүү болон мэндэлсэн Жоэль Матип өсвөрийн «Вейтмар 45» багаас 1997 онд «Бохумын» академид мэргэшихээр элссэн байдаг. Улмаар 2000 оны долоодугаар сард «Шалькегийн» академид шилжсэн ажээ. Анх 2009 оны аравдугаар сарын 17-нд III лигт «Саарбрюккений» эсрэг мэргэжлийн гараагаа хийсэн Матипийг арваннэгдүгээр сарын 7-нд Бундеслигт «Бавари Мюнхений» эсрэг тоглуулахад тэнцээний гоол, чадварлаг тоглолтоо харуулсанд 'онцлох тоглогчоор' алдаршиж байв. 2010 оны гуравдугаар сарын 2-нд 3.5 жилийн гэрээ байгуулав. 2012 оны нэгдүгээр сард гэрээгээ 2016 оны зургаадугаар сарын 30-нд дуусахаар сунгав.

 Шигшээ 
Матип 2009 оны арванхоёрдугаар сарын 23-нд Камеруны шигшээд дуудагдсан. Хоёр (2010, 2014) ДАШТ-д оролцсон. 2014 оны зургаадугаар сарын 23-нд ДАШТ-ийг нутагтаа зохиосон Бразилын (1:4) хаалгыг Матип мялаасан.

 Амжилт 
 Германы цомын эзэн: 2010/11
 Германы супер цомын эзэн: 2011

 Лавлах холбоос 

 Гадны холбоос 

 Профайл - Fussballdaten.de 
 Профайл - Transfermarkt.de 

Ангилал:1991 онд төрсөн
Ангилал:Камеруны хөлбөмбөгчин
Ангилал:Камеруны шигшээ багийн хөлбөмбөгчин
Ангилал:Хөлбөмбөгийн хамгаалагч
Ангилал:Хөлбөмбөгийн хагас хамгаалагч
Ангилал:Шальке 04 багийн тоглогч
Ангилал:Камерунчууд